cyanic-selkie/wikianc huggingface dataset:
பதவி நீக்கல் சடங்கு
இரட்யார்ட் கிப்ளிங்கின் "டானி டீவர்" என்ற கவிதையில் பிரித்தானிய இந்தியாவில் பிரித்தானியச் சிப்பாயொருவர் தூக்கிலிடப்படும் முன்னர் அவரது இராணுவப் பதவி இவ்வாறாகப் பறிக்கப்பட்டதாக குறிக்கப்பட்டுள்ளது.
வெளி இணைப்புகள்
பகுப்பு:சமூகவியல்
Deposició
பிரான்சிஸ் டிரேக்
சர் பிரான்சிஸ் டிரேக் (Francis Drake, 1540- ஜனவரி 27, 1596) ஒரு ஆங்கிலேய கப்பல் தலைவர், மாலுமி, அடிமைகளை ஏற்றிச்செல்லும் கப்பலுக்குச் சொந்தக்காரர், இங்கிலாந்து கடற்படை துணைத் தளபதி மற்றும் எலிசபெத் காலத்திய அரசியல்வாதி. இங்கிலாந்தின் முதலாம் எலிசபெத், 1581-இல் டிராக்கை படைத்தளபதியாக நியமித்தார். 1588-இல் ஸ்பானிஷ் ஆர்மடாவிற்கு எதிரான ஆங்கிலேய கப்பற்படையில் இரண்டாம்நிலைத் தளபதியாக இருந்தார். அவர் 1577-1580 இடையே இரண்டாவதாக கப்பலில் உலகை வலம் வந்தவர் ஆவர். 1596-இல் போர்டோ ரிக்கோவின் சான் ஜுவானை தாக்குவதில் தோல்வியுற்ற பிறகு, பேதியால் இறந்து போனார்.
அவருடைய அத்துமீறல்கள் ஆங்கிலேயர்களால் பாராட்டப்பட்டது. ஆனால், ஸ்பானியர்கள் அவரை கடற்கொள்ளையர் என்று அழைத்தனர். ஸ்பானிய மொழியில் அவரது பெயர் எல் டிராக் El Draque எனவும் இலத்தீனில் Franciscus Draco எனவும் அழைக்கப்பட்டார். இரண்டாம் பிலிப் அரசர் இவரது உயிருக்கு 20,000 டுகாட்ஸை விலையாக வைத்தார். இன்றைக்கு அதன் மதிப்பு £4,000,000 (யுஎஸ் $6.5மில்லியன்) ஆகும்.
இளமைக்காலம்
1540களில் (அவருடைய பிறந்த ஆண்டு சந்தேகத்திற்கு இடமின்றி அறியப்படவில்லை) டேவிஸ்டாக்கில் உள்ள டேவொனில் பிரான்சிஸ் டிரேக் பிறந்தார். ஆனால் பிரான்சிஸ் டிரேக்கின் பிறப்பு பற்றிய தகவல்கள் முறையாகப் பதிவு செய்யப்படவில்லை. நிக்கோலஸ் ஹில்லார்டு என்ற ஓவியர் 1581 இல் வரைந்த டிரேக்கின் ஓவியத்தின் அவருக்கு அப்போது 42 வயது என்கிறது. 1594 இல் தீட்டப்பட்ட இன்னொரு ஓவியம் அப்போது டிரேக்குக்கு 53 வயது என்கிறது. இத்தரவுகளில் இருந்து டிரேக்கின் பிறப்பு ஆண்டு 1540 என்று தீர்மானிக்கப்பட்டுள்ளது.
எட்மண்ட் டிரேக் கிருத்துவ புராட்டஸ்டன்டு வகுப்பைச் சேர்ந்த ஒரு விவசாயி. அவரது மனைவி மேரி மைல்வேய். இவர்களுக்கு 12 மகன்கள். இத்தம்பதியரின் மூத்த மகனே பிரான்சிஸ் டிரேக் ஆவார். அவரது ஞானத்தந்தையான் பிரான்சிஸ் ரஸ்ஸல் என்பவரின் பெயர் இவருக்கு இடப்பட்டது. 1549இல் நடந்த பிரேயர் புக் ரெபெலியன் எனப்படும் மத அடக்குமுறைக் கிளர்ச்சியால், டிரேக் குடும்பத்தினர் டெவோன்ஷயரில் இருந்து கெண்ட்டுக்கு தப்பியோடினர். அங்கு அவரது தந்தையார் இங்கிலாந்து கப்பற்படையில் சேர்ந்தார். பிரான்சுக்கு கப்பல்மூலமாக வாணிபம் செய்துவந்த பக்கத்து வீட்டுக்காரரிடம் பயிற்சிபெற டிரேக்கை அவரது தந்தை அனுப்பி வைத்தார். இளைஞன் டிரேக்கின் நடத்தை கப்பலின் எஜமானுக்கு மிகவும் திருப்தி அளித்ததால், அவர் தனது கப்பலை தான் இறந்த பின்னால் டிரேக்கிடம் ஒப்படைக்க உயில் எழுதி வைத்தார்.
மாலுமி
டிரேக் தமது 23ஆம் வயதில், தமது உறவினரான சர் ஜான் ஹாக்கின்ஸ் என்பவருடன், புதிய உலகத்திற்கு தமது முதல் கடற்பயணத்தை மேற்கொண்டார். அக்கப்பல் தமது உறவினரான ஹாக்கினஸ் குடும்பத்தாருக்குச் சொந்தமானது. மீண்டும் அவர் 1568-இல் ஜான் ஹாக்கின்ஸுடன் அதே கப்பலில் பயணம் செய்து மெக்சிகோவில் சான் ஜுவான் டி உலூவா துறைமுகத்தில் ஸ்பானியர்களிடம் மாட்டிக்கொண்டார். எப்படியோ ஹாக்கின்ஸுடன் தப்பித்துக் கொண்டார். அத்தோல்வியால், பழிவாங்க வேண்டும் என்று டிரேக் சபதம் ஏற்றுக்கொண்டார். அவர் 1570, 1571 ஆகிய ஆண்டுகளில் மேற்கிந்தியத் தீவுகளுக்கு இரண்டு கடற்பயணத்தை மேற்கொண்டார்.
1572-இல் ஆங்கிலேயர்களால் ஸ்பானிஷ் மெய்ன் என்று அழைக்கப்பட்ட பனாமா இடைநிலத்தை தாக்க திட்டமிட்டார். இந்த இடத்தில் இருந்துதான், பெரு நாட்டின் தங்கம், வெள்ளி பொக்கிஷங்கள் அனுப்பப்படும். நோம்ரு டி டயஸ் என்ற நகரில் இருந்து கப்பலில் ஸ்பானியர் ஏற்றிச் செல்வர். 24.5.1572-இல் இரண்டு சிறிய கப்பல்களில் 73 பேருடன் நோம்ரு டி டயஸைக் கைப்பற்ற டிரேக் பயணமானார்.
புவியினை சுற்றி வருதல் (1577-1580)
பனாமா இஸ்த்மஸ் தாக்குதலின் வெற்றிக்குப்பிறகு, 1577இல் இங்கிலாந்தின் முதலாம் எலிசபெத் இவரை அமெரிக்காவின் பசிபிக் கடற்கரையில் இருந்த எசுப்பனியர்களுக்கு எதிராக போர்புரிய அனுப்பினார். அவர் 15 நவம்பர் 1577 இல் பிளைமவுத் இருந்து தனது பயணத்தை துவங்கினார், ஆனால் மோசமான வானிலை அவரையும் அவரது கப்பற்படை அச்சுறுத்தியது. ஆதலால் ஃபலாமவுத், கார்ன்வாலில் தஞ்சம் எடுக்க வேண்டிய கட்டாயத்திற்கு தள்ளப்பட்டார்கள். அங்கிருந்து அவர்கள் கப்பலை பழுது பார்க்க பிளைமவுத் திரும்பினார்.
இப்பெரும் பின்னடைவின் பின்னர், அவர் பெலிகன் என்ற தனது கப்பலோடு மற்ற நான்கு கப்பல்கள் மற்றும் 164 ஆண்களோடு, டிசம்பர் 13 அன்று மீண்டும் புறப்பட்டார். அவர் விரைவில் ஆறாவது கப்பலாக, மேரியினை (முன்பு சாண்டா மரியா) இனைத்தார். கேப் வேர்டே தீவுகள் அருகே ஆப்பிரிக்கா கடற்கரையில் கைப்பற்றப்பட்ட என்று ஒரு போர்த்துகீசியம் வணிக கப்பல் இது. அவர் தன் மாலுமி, நூனோ டா சில்வாவை தென் அமெரிக்க கடலில் அனுபவம் மிக்கவராக இருந்ததால் தனது படையில் சேர்த்துக்கொண்டார்.
டிரேகின் கப்பற்படையின் பெரும் ஆட்கள் பற்றாக்குரையினால் பாதிக்கப்பட்டது; அவர் தானாகவே தனது கப்பலான கிறிஸ்டோபர் மற்றும் ஸ்வான் ஆகியற்றை மூழ்கடித்தார். அட்லாண்டிக் கடப்பில் படையினர் பலரை இழந்தார். அவர் இப்போது அர்கெந்தீனா என இப்போது அழைக்கப்படும் சான் ஜூலியன் வளைகுடாவில் இவரின் கப்பல் தரைக்கட்டியது. டிராகின் படையினர் வானிலையாலும் மற்றும் குற்றவாளிகளின் எலும்புக்கூடுகளினையும் கண்டனர். அவர்கள் மேரி கப்பலின் மரம் அழுகிவருவதை அறிந்து, அக்கப்பலை கப்பல் எரித்தனர். டிரேக் மகெல்லன் நீரிணையினைக்கடப்பதற்கு முன் சான் ஜூலியனில் குளிர்காலத்தை கடத்த முடிவு செய்தார்.
இறப்பு
"உயர்குடி மக்களுக்கு, இவர் தாழ்ந்த குடும்பத்தில் இருந்து இவ்வளவு உயர்ந்துள்ளதால் இவரை பிடிக்கவில்லை; எஞ்சியவருக்கோ இவரே போர்களுக்கான முக்கிய காரணம்."
டிரேகின் கடல் வாழ்க்கை அவரது 50 அகவைக்கும் மேல் தொடர்ந்தது. 1595ல், அவர் லாஸ் பல்மாஸ் துறைமுகப்போரில் அதனை கைப்பற்ற தவறினார். எசுப்பானிய அமெரிக்காவுக்கு எதிராக நடத்திய போர்களில் பல தோல்விகளை தழுவினார். 1595இல் சான் ஜூவான் போர்தோரிக்கோ போரில் தோல்வியினைத்தழுவினார்.
எல் மோரோ கோட்டையிலிருந்து எசுப்பானியர்கள் டிராகின் கப்பல் அறையினை ஒரு பீரங்கி குண்டு சுட்டனர். அவர் இத்தாக்குதலிலிருந்து பிழைத்தார். ஆயினும் ஜனவரி 1596இல், இவர் இரத்தக்கழிசலால் தனது 55ஆம் அகவையில் மறித்தார்.
அவரது இறப்பினை தொடர்ந்து, ஆங்கில கப்பற்படை இப்போரிலிருந்து விலகினார். இறக்கும் முன், அவர் தனக்கு முழு கவச உடையினை அணிவிக்க வேண்டும் என்றார். அவர் போர்த்தோபெல்லோ அருகே ஒரு ஈய சவப்பெட்டியில் கடலில் புதைக்கப்பட்டார். மூழ்காளர்கள் இன்றளவும் இவரின் சவப்பெட்டியின் தேடலினை தொடர்கின்றனர்.
மேற்கோள்கள்
பகுப்பு:1540 பிறப்புகள் பகுப்பு:1596 இறப்புகள் பகுப்பு:ஐக்கிய இராச்சியத்தின் படைத்துறையினர்
இரணியூர் அந்தர நாச்சியம்மன் கோயில்
இரணியூர் அந்தர நாச்சியம்மன் கோயில் தமிழ்நாட்டில் சிவகங்கை மாவட்டம், இரணியூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
சச்சின் டெண்டுல்கர்
சச்சின் ரமேஷ் டெண்டுல்கர் (Sachin Ramesh Tendulkar, பிறப்பு ஏப்ரல் 24, 1973) என்பவர் முன்னாள் இந்தியத் துடுப்பாட்ட வீரரும் இந்திய அணியின் முன்னாள் தலைவரும் ஆவார். துடுப்பாட்ட விளையாட்டில் எல்லா காலங்களில் விளையாடிய வீரர்களில் சச்சின் சிறந்த மற்றும் மிகவும் மதிக்கப்படும் வீரராக பரவலாகக் கருதப்படுகிறார். . *
இது வரை துடுப்பாட்டம் விளையாடிய அனைத்து மட்டையாளர்களிலும் தேர்வுப் போட்டிகளில் பிராட்மனுக்கு அடுத்த நிலையில் உள்ளவராகவும் ஒரு நாள் அனைத்துலகப் போட்டிகளில் ரிச்சர்டுசுக்கு அடுத்த நிலையில் உள்ளவராகவும் 2002 இல் விசுடன் குழுமம் வெளியிட்ட தர வரிசை அறிவிக்கின்றது. இவர் ஆறு முறை துடுப்பாட்ட உலகக்கிண்ணப் போட்டிகளில் இந்தியத் துடுப்பாட்ட அணிக்காக விளையாடியுள்ளார். அதில் 2011 துடுப்பாட்ட உலகக்கோப்பை வென்ற இந்திய அணியில் இவர் இடம் பிடித்திருந்தார். தென்னாப்பிரிக்காவில் நடைபெற்ற 2003 துடுப்பாட்ட உலகக் கிண்ணத்தில் தொடர் நாயகன் விருது வென்றார். விசுடன் துடுப்பாட்டாளர்களின் நாட்குறிப்பு தனது 150 ஆண்டு விழாவின் போது அனைத்து காலத்திற்குமான  சிறந்த பதினொரு நபர்கள் கொண்ட தேர்வுத் துடுப்பாட்ட அணியை அறிவித்தது. அதில் இடம் பெற்ற ஒரே இந்தியத் துடுப்பாட்ட அணி வீரர் சச்சின் மட்டுமே.
விளையாட்டுத் துறையில் இவரின் சாதனைகளைப் பாராட்டும் விதமாக 1994 ஆம் ஆண்டில் அருச்சுனா விருதும், 1997 ஆம் ஆண்டில் விளையாட்டுத் துறையின் மிக உயரிய விருதான ராஜீவ் காந்தி கேல் ரத்னா விருதையும் பெற்றுள்ளார். மேலும் 1999 இல் இந்தியாவின் குடிமை விருதுகளில் நான்காவதாக கருதப்படும் பத்மசிறீ விருதையும், 2008 இல் இரண்டாவதாக கருதப்படும் பத்ம விபூசண் விருதினைப் பெற்றார். மேலும் 2015 துடுப்பாட்ட உலகக்கிண்ணம் நவம்பர் 16, 2013 இல் தென்னாப்பிரிக்காவில் நடைபெற்றது. அந்தப் போட்டியில் இந்திய அணி வெற்றி பெற்ற சில மணித்தியாலத்தில் இந்தியப் பிரதமரின் அலுவலகத்திலிருந்து ஒரு அறிவிப்பு வந்தது. அதில் இந்தியாவின் மிக உயரிய விருதாகக் கருதப்படும் பாரத ரத்னா விருது சச்சினுக்கு வழங்கப்பட இருப்பதாக தகவல் இருந்தது. மிக இள வயதில் இந்த விருதைப் பெற்றவர் என்ற சாதனையையும், விளையாட்டு வீரர்களில் இந்த விருதினைப் பெறும் முதல் வீரர் எனும் சாதனைகளைப் படைத்தார். 2010 இல் பன்னாட்டுத் துடுப்பாட்ட அவை இவருக்கு அந்த ஆண்டின் சிறந்த துடுப்பாட்ட வீரருக்கான சர் கர்ஃபீல்டு சோபர்ஸ் கோப்பை விருது வழங்கியது.
ஆரம்பகால வாழ்க்கை
டெண்டுல்கர் ஏப்ரல் 24,1973இல் தாதர், மும்பையில் பிறந்தார். இவரின் பெற்றோர்கள் மகாராட்டிர  மற்றும் ராஜபூர் சரஸ்வத் பிராமண குடும்ப மரபைச் சேர்ந்தவர்கள் ஆவர். இவரின் தந்தை ரமேஷ் டெண்டுல்கர் பரவலாக அறியப்படும் மராத்திய புதின எழுத்தாளர் மற்றும் கவிஞர் ஆவார். இவரின் தாய் ரஞ்னி காப்பீட்டு நிறுவனத்தில் பணிபுரிந்தார். ரமேஷ் தனக்கு மிகவும் பிடித்த இசையமைப்பாளரான சச்சின் தேவ் பர்மன் என்பாரின் பெயரையே தனது மகனுக்கு பெயரிட்டார். சச்சினுக்கு நிதின், ஐத் எனும் இரு மூத்த சகோதரர்களும் சவிதா எனும் மூத்த சகோதரியும் உள்ளனர். இவர்கள் மூவரும் இவரின் தந்தையின் முதல் மனைவிக்குப் பிறந்தவர்கள் ஆவர்.
சச்சின் டெண்டுல்கர் மும்பை மாநகரத்தைச் சேர்ந்த ஒரு நடுத்தரக் குடும்பத்தில் நான்காவது குழந்தையாகப் பிறந்தார். பல துடுப்பாட்ட வீரர்களை உருவாக்கிய சாரதாஷ்ரம் வித்யாமந்திர் பள்ளியில் சேர்ந்தார். மும்பையின் பள்ளிகளுக்கிடையிலான போட்டி ஒன்றில், இப்பள்ளியின் சார்பாக விளையாடிய இவரும் வினோத் காம்ப்ளியும் இணைந்து 664 ஓட்டங்கள் குவித்துச் சாதனை புரிந்தனர். பின்னர் 1988/89இல் மும்பை சார்பாக விளையாடிய இவர் 100 ஓட்டங்களைக் குவித்தார். இது இவர் ஆடிய முதல் மாநிலங்களுக்கிடையிலான போட்டி என்பதும் அப்போது அவர் வயது 15 என்பதும் குறிப்பிடத்தக்கது.
சச்சின் 1989ஆம் ஆண்டு தம் 16ஆவது வயதில் முதன்முறையாக இந்தியாவின் சார்பாகத் தேர்வுப் போட்டிகளில் விளையாடினார். பாக்கித்தான் அணிக்கு எதிரான இந்தத் தேர்வுத் தொடரில் ஓர் அரைச்சதம் எடுத்தார். 1990இல் இங்கிலாந்து அணிக்கு எதிராகத் தனது முதல் நூறு ஓட்டங்கள் எடுத்தார். இவர், தேர்வுப் போட்டிகளில் 15,000 ஓட்டங்களுக்கு மேலும் ஒரு நாள் போட்டிகளில் 18,000 ஓட்டங்களுக்கு மேலும் எடுத்துள்ளார்.
சச்சினுக்கு அஞ்சலி என்ற மனைவியும் அர்ஜுன் என்ற மகனும் சாரா என்ற மகளும் உள்ளனர்.
உள்ளூர்ப் போட்டிகள்
வான்கடே மைதானத்தில் நடைபெற்ற வலைப்பயிர்சியின் போது அந்த காலத்தின் சிறந்த வேகப் பந்து வீச்சாளராக இருந்த கபில்தேவின் பந்து வீச்சினை மிக எளிதாக சச்சின் கையாண்ட விதத்தினைக் கண்ட மும்பை மாநில அணித் தலைவரான திலீப் வெங்சர்க்கார் இவரை நியூசிலாந்துத் துடுப்பாட்ட அணிக்கு எதிரான தொடரில் தேர்வு செய்தார். அதன் பின் தியோதர் மற்றும் துலீப் கோப்பைகளில் இவர் நூறு ஓட்டங்களைப் பதிவு செய்தார்.
1988-89 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் இவரில் சிரப்பான திறனை வெளிப்படுத்தினார். அந்தத் தொடரில் மொத்தமாக இவர் 583 ஓட்டங்களை எடுத்தார். இதன்மூலம் அதிக ஓட்டங்கள் எடுத்த மும்பை வீரர்களில் முதலிடமும் ஒட்டுமொத்தமாக எட்டாவது இடத்திலும் இருந்தார். அவரது மட்டையாட்ட சராசரி 67.77 ஆக இருந்தது. 1989-90 ஆம் ஆண்டுகளில் நடைபெற்ற இராணி கோப்பையில் இவர் ரெஸ்ட் ஆஃப் இந்தியா அணி சார்பாக விளையாடினார். தில்லி மாநிலத் துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களைப்பதிவு செய்தார். 1990-91 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் அரியான மாநிலத் துடுப்பாட்ட அணிக்கு எதிரான இறுதிப் போட்டியில் இவர் 75 பந்துகளில் 96 ஓட்டங்கள் எடுத்ததன் மூலம் பரவலாக அறியப்பட்டார். 1998 ஆம் ஆண்டில் பார்பரேனில் ஆத்திரேலியத் துடுப்பாட்ட அணிக்கு எதிரான போட்டியில் தனது முதல் இரு நூறு ஓட்டங்களைப் பதிவு செய்தார். அந்தப் போட்டியில் இவர் இறுதிவரை ஆட்டமிழக்காமல் 204* ஓட்டங்களைப் பதிவு செய்தார். இவர் தான் அறிமுகமான ரஞ்சிக் கோப்பை, இராணிக் கோப்பை, துலீப் கோப்பை ஆகிய மூன்று உள்ளூர்ப் போட்டித் தொடர்களிலும் நூறு ஓட்டங்களைப் பதிவு செய்துள்ளார். 2000 ஆம் ஆண்டில் நடைபெற்ற ரஞ்சிக் கோப்பைத் துடுப்பாட்டத் தொடரில் இவர் இறுதிவரை ஆட்டமிழக்காமல் 233* ஓட்டங்களைப் பதிவுசெய்தார். தனது சிறந்த ஆட்டங்களில் ஒன்றாக இதனைக் கருதுகிறார்.
யார்க்சயர்
1992 ஆம் ஆண்டில் இவர் யார்க்சயர் அணிக்காக விளையாடத் தேர்வானார். அப்போது இவருக்கு வயது 19 ஆகும். ஆனால் அப்போது இங்கிலாந்து மாகாணத்தில் இருந்து கூட அந்த அணியில் விளையாடத் தேர்வாகவில்லை. என்பது குறிப்பிடத்தக்கது. ஆத்திரேலிய வேகப் பந்துவீச்சாளரான கிரெய்க் மெக்டெர்மோத் காயம் காரணமாக விலகினார். அவருக்குப் பதிலாக தேர்வான சச்சின் 16 முதல்தரத் துடுப்பாட்டப்போட்டிகளில் விளையாடி 070 ஓட்டங்களை எடுத்துள்ளார். அவரின் பந்துவீச்சு சராசரி 46.52 ஆகும்.
சர்வதேசப் போட்டிகள்
1989 ஆம் ஆண்டின் இறுதியில் பாக்கித்தான் துடுப்பாட்ட அணிக்கு எதிரான தொடரில் ராஜ் சிங் தங்கர்புர் தலைமையிலான தேர்வுக்குழு சச்சினை தேர்வு செய்தது. அப்போது சச்சின் ஒரு முதல் தரத்துடுப்பாட்டப் போட்டித் தொடரில் மட்டுமே விளையாடியிருந்தார். இதற்கு முன்பாக மேற்கிந்தியத் தீவுகளுக்கு எதிரான தொடரில் சச்சினைத் தேர்வு செய்ய இருந்தனர். ஆனால் எதிரணியின் வேகப்பந்து வீச்சாளர்களைக் கருத்தில்கொண்டு இவரைத் தேர்வு செய்யசில்லை. 1989இல் பாக்கித்தான் அணிக்கு எதிராக தேர்வுத் துடுப்பாட்டப் போட்டியில் இவர் அறிமுகமானார். அப்போது இவருக்கு வயது 16 ஆண்டுகள் 205 நாட்கள் ஆகும். வக்கார் யூனிசுக்கும் அதுவே முதல் போட்டியாகும். அந்தப் போட்டியில் பெரும்பாலான பந்துவீச்சுகளை இவரின் உடல்பகுதியில் பட்டது. சியல்கோட்டில் நடைபெற்ற நான்காவது மற்றும் இறுதிப் போட்டியில் யூனுஸ் கான் வீசிய பந்தில் இவரின் மூக்கில் பட்டு காயமடைந்தார். ரத்தம்வழிந்த போதிலும் சிகிச்சை மேற்கொள்ளாமல் தொடர்ந்து விளையாடினார். பெஷாவரில் நடைபெற்ற கண்காட்சிப் போட்டியில் 18 பந்துகளில் 53 ஓட்டங்கள் எடுத்தார். இதில் அப்துல் காதிர் வீசிய ஒரு ஓவரில் 27 ஓட்டங்கள் (6, 4, 0, 6, 6, 6) எடுத்தார்
1994 ஆம் ஆண்டில் ஆக்லாந்தில் நடைபெற்ற நியூசிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் 49பந்துகளில் 82 ஓட்டங்களை எடுத்தார். 1994 ஆம் ஆண்டில் இந்தியத் துடுப்பாட்ட அணி இலங்கையில் சுற்றுப் பயணம் செய்து விளையாடியது.செப்டம்பர் 9, கொலும்பு துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிராக நடைபெற்ற ஒருநாள் பன்னாட்டுத் துடுப்பாட்டத் தொடரில் தனது முதல் நூறு ஓட்டங்களை எடுத்தார். தனது முதல் ஒருநாள் நூறு ஓட்டங்களை எடுப்பதற்கு இவர் 78 போட்டிகளை எடுத்துக் கொண்டார். 1996 ஆம் ஆண்டின் உலகக் கிண்ணத் துடுப்பாட்டத் தொடரில் சிறப்பான திறனை வெளிப்படுத்தினார். அதில் இரண்டு நூறு ஓட்டங்களைப்பதிவு செய்தார். மேலும் அதிக ஓட்டங்களை எடுத்த வீரர்கள் வரிசையில் இவர் முதலிடம் பிடித்தார். தனது வாழ்நாளின் மிகச்சிறந்த போட்டி இதுவாகும்-கிருஷ்ணமாச்சாரி ஸ்ரீகாந்த்
இந்தியத் துடுப்பாட்ட அணியில் மிகக் குறைவான வயதில் 16 ஆண்டுகள் 238 நாட்களில் ஒருநாள் போட்டிகளில் அறிமுகமானார்.
அணித் தலைவராக
அசாருதீனுக்கு அடுத்தபடியாக சச்சின் தலைவராகத் தேர்வானார். ஆத்திரேலியாவுக்கு எதிரான தொடரை 0-3 எனும் விகிதத்தில் தோல்வியடைந்தது. இருந்தபோதிலும் தொடர் நாயகன் மற்றும் ஒரு போட்டியில் ஆட்ட நாயகன் விருதினையும் சச்சின் வென்றார். பின் தென்னாப்பிரிக்க அணிக்கு எதிரான தொடரை 0-2 என தோற்ற பின்பு தனது பதவியை ராஜினாமா செய்தார். அதன்பின் சௌரவ் கங்குலி 2000 ஆம் ஆண்டில் தலைவராக பொறுப்பேற்றார்.
thumb|250px|left| டெண்டுல்கர் ஆடுகளத்தில்
பாரத ரத்னா விருது விமர்சனம்
முன்னாள் பிரதமர் மன்மோகன் சிங் தலைமையிலான அரசு, ஹாக்கியின் மறைந்த வீரர் தியான் சந்த்திற்கு வழங்க வேண்டியிருந்த விருதை மாற்றி சச்சின் தெண்டுல்கருக்கு வழங்கியதாக இவ்விருதின் தேர்வு முறை குறித்த சர்ச்சைகளையும் ஏற்படுத்தியது.
ஒரு நாள் போட்டியில் இரட்டைச்சதம்
2010 பிப்ரவரி 24, குவாலியரில், தென்னாப்பிரிக்காவிற்கு எதிரான ஒருநாள் பன்னாட்டுத் துடுப்பாட்டப் போட்டியில் ஆட்டமிழக்காது 200 (147) ஓட்டங்கள் எடுத்து சாதனை படைத்தார்.
என்கிறார் கிரிக்கெட் சாதனையாளர் சச்சின் ரமேஷ் டெண்டுல்கர் 40 ஆண்டு கால ஒரு நாள் கிரிக்கெட் வரலாற்றில் இரட்டை சதம் அடித்த முதல் வீரர் என்ற உலக சாதனையை தெண்டுல்கர் சாத்தியப்படுத்தியுள்ளார்.
ஓய்வு
மேற்கிந்தியத் தீவுகளுக்கு எதிராக நவம்பர் 14 முதல் 18 வரை நடைபெற்ற உள்ள 200 ஆவது டெஸ்ட் போட்டியுடன் பன்னாட்டுத் துடுப்பாட்டப் போட்டிகளிலிருந்து ஓய்வுபெற்றார்.
2013 நவம்பர், 15 அன்று மேற்கு இந்தியத் தீவுகளுக்கு எதிரான தனது இறுதி தேர்வுத் துடுப்பாட்டப் போட்டியின் முதல் இன்னிங்சில் 74 ஓட்டங்கள் எடுத்து ஆட்டமிழந்தார். இதன் மூலம் தேர்வுத் துடுப்பாட்டத்தில் 16,000 ஓட்டங்களை எட்ட 79 ஓட்டங்கள் இருந்த நிலையில் ஆட்டமிழந்தார்.
இவரது ஓய்வின்போது இவருக்கு இந்தியாவின் உயரிய விருதான பாரத ரத்னா விருது கொடுக்க முடிவு செய்து பின்னர் 2014-ம் ஆண்டு வழங்கப்பட்டது.. இப்பரிசு பெற்ற முதல் விளையாட்டு வீரர் சச்சின் ஆவார். மேலும், மிக இளவயதில் பாரத ரத்னா விருதைப்பெற்ற முதல் இந்தியர் என்கிற சிறப்புக்கும் உரியவர் ஆவார்.
மாநிலங்களவை உறுப்பினர்
சச்சின் டெண்டுல்கர், ஏப்ரல் 27 , 2012 அன்று மாநிலங்களவையின் உறுப்பினராக  நியமிக்கப்பட்டார். மாநிலங்களவை எம்.பி.யாக தேர்வு செய்யப்பட்டதில் இருந்து, ஆகத்து 2014 வரை , 3 முறை மட்டுமே அவைக்கு வந்திருந்தார்.
சுயசரிதை
2014ஆம் ஆண்டு நவம்பர் மாதம் 5ம் தேதி மும்பையில் என் வழி தனி வழி (நூல்) (Playing It My Way) என்ற தலைப்பிலான தனது சுயசரிதையை வெளியிட்டார்.
வெளியிணைப்புகள்
பகுப்பு:1973 பிறப்புகள் பகுப்பு:மராத்தியர்கள் பகுப்பு:இந்திய அரசியல்வாதிகள் பகுப்பு:யார்க்சையர் துடுப்பாட்டக்காரர்கள் பகுப்பு:அருச்சுனா விருது பெற்றவர்கள் பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள்
உலகில் நடக்கும் போர்கள் பட்டியல்
10,000 or more deaths in current or past year
The conflicts in the following list have caused at least 10,000 direct violent deaths in current or past calendar year.
1,000–9,999 deaths in current or past year
The conflicts in the following list have caused at least 1,000 and fewer than 10,000 direct violent deaths in current or past calendar year. Conflicts causing at least 1,000 deaths in one calendar year are considered wars by the Uppsala Conflict Data Program.
100–999 deaths in current or past year
The conflicts in the following list have caused at least 100 and fewer than 1,000 direct violent deaths in current or past calendar year.
Fewer than 100 deaths in current or past year
The conflicts in the following list have caused at least 1 and fewer than 100 direct violent deaths in current or past calendar year.
வெளி இணைப்புகள்
பகுப்பு:போர்கள் பகுப்பு:முரண்பாட்டியல்
சுல்தான் பூர்
சுல்தான் பூர் (Sultan Pur) இந்தியாவின் தில்லி நகரில் உள்ள தெற்கு தில்லியில் இருக்கும் ஒரு கணக்கெடுப்பில் உள்ள ஊராகும். சுல்தான் பூர் தோட்டத்தில் உள்ள குடியிருப்புப் பகுதியில் மட்டும் 34 வீடுகள் இருக்கின்றன.
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி சுல்தான் பூர் நகரின் மக்கள்தொகை 11,336 நபர்கள் ஆகும். இம்மக்கள்தொகையில் 57% நபர்கள் ஆண்கள் மற்றும் 43% நபர்கள் பெண்களாவர். இவ்வூரின் எழுத்தறிவு சதவீதம் 69% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 75% நபர்கள் ஆண்கள் மற்றும் 61% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:தெற்கு தில்லி மாவட்டத்திலுள்ள ஊர்களும் நகரங்களும் பகுப்பு:தில்லி சுற்றுப் பகுதிகள் பகுப்பு:தெற்கு தில்லி மாவட்டம்
தேகு
தேகு (Daegu, 대구, 大邱, மொழியாக்கம் 'பெரிய குன்று') தென் கொரியாவின் சியோல், புசான், இஞ்சியோன் நகரங்களுக்கு அடுத்தபடியாக நான்காவது பெரிய நகரமும் புதுப்பாங்கு நகரமும் ஆகும். கெயோங்சாங் மாகாணத்தின் தலைநகரமாகவும் விளங்குகின்றது. இந்த நகரத்தில் 25 லட்சம் பேர் வாழ்கின்றனர்.
தென்கொரியாவின் கரையோரத்திலிருந்து சுமார் 80 கிமீ தென்கிழக்கில் கியோமோ (Geumho) ஆற்றின் கரையில் தெகு அமைந்துள்ளது. இந்நகரம் அமைந்துள்ள தேகு வடிநிலம் இயோங்நாம் வட்டார சமவெளியில் அமைந்துள்ளது. தொன்மைக்காலங்களில் ஜின்ஹன் என்ற நாடு இங்கு இருந்தது. பின்னர் தேகு சில்லா இராச்சியத்தின் அங்கமாக இருந்தது. இந்த இராச்சியம் தான் கொரியத் தீபகற்பத்தை ஒன்றிணைத்தது. ஜோசியோன் வம்சாவளி காலத்தில் இந்த நகரம் நாட்டின் எட்டு பாரம்பரிய மாகாணங்களில் ஒன்றான கெயோங்சாங்-தொவின் தலைநகரமாக இருந்தது.
எசாம் சரஃப்
எசாம் அப்டெல்-ஆசிஸ் சரஃப் (Essam Sharaf, அரபி: عصام عبد العزيز شرف, பிறப்பு : சூலை 12, 1952) ஓர் எகிப்திய அரசியல்வாதி ஆவார். இவர் எகிப்தின் பிரதமராக மார்ச்சு 2011 முதல் பதவியில் உள்ளார். இதற்கு முன்னர் இவர் போக்குவரத்துத் துறை அமைச்சராக 2004 முதல் 2005 வரை பதவியில் இருந்தார்.
பின்னணி
சரஃப் எகிப்திலுள்ள கிசா நகரத்தில் 1952ஆம் ஆண்டு பிறந்தார். இவர் கெய்ரோ பல்கலைக்கழகத்தில் கட்டடவியல் பொறியியலில் இளநிலை அறிவியல் (B.Sc.) பட்டம் பெற்றார். அதன் பின்னர் பர்டியூ பல்கலைக்கழகத்தில் தனது முதுகலைப் பட்டத்தையும் முனைவர் பட்டத்தையும் பெற்றார்.
அரசியல்
2011 எகிப்தியப் போராட்டங்களின் போது சரஃப் அரசியலில் இருந்தார். அப்போராட்டங்களின் போது இவர் புரிந்த பணிகள் இவரை அடுத்த பிரதமராக்கியது. இவர் இராணுவக் குழுவால் பிரதமராகத் தேர்ந்தெடுக்கப்பட்டார்.
மேற்கோள்கள்
பகுப்பு:எகிப்திய அரசியல்வாதிகள் பகுப்பு:1952 பிறப்புகள் பகுப்பு:வாழும் நபர்கள்
சாம் விசால்
சாம் விசால் (Sam Vishal J.X.) (பிறப்பு: செப்டம்பர் 28, 1999) ஓர் இந்தியப் பின்னணி பாடகர் ஆவார். இவர் 2019ஆம் ஆண்டில், புன்யா செல்வாவுடன் இணைந்து சூப்பர் சிங்கர் 7 மெய் நிகழ்ச்சியில் 3வது இடத்தைப் பிடித்தார். இந்த நிகழ்ச்சியில் 3வது இடத்தைப் பிடித்ததற்காக, இசை அமைப்பாளர் அனிருத் ரவிச்சந்திரன் - 'சிட்டி ஸ்டோரி' மற்றும் 'புட்டா ஸ்டோரி' ('குட்டி ஸ்டோரி' இன் தெலுங்கு மற்றும் கன்னட பதிப்புகள்) பாடல்களைப் பாடுவதற்கான வாய்ப்பை இவருக்கு அளித்தார்.
ஆரம்ப கால வாழ்க்கை
சாம் விசால் தமிழ்நாட்டின் தஞ்சாவூரில் சேவியர் சகாயராஜ் மற்றும் சோபியா சேவியர் ஆகியோருக்கு மகனாகப் பிறந்தார். இவருக்கு சிஃப்ரா சேவியர் என்ற தங்கையும் உள்ளார். இவர் எங்கும் இசை கற்கவில்லை, எந்த இசைப் பின்னணியும் இல்லாத ஒரு குடும்பத்திலிருந்து வந்தவர். சென்னை, இலயோலாக் கல்லூரியில் ஆங்கில இலக்கியத்தில் இளங்கலைப் பட்டம் பெற்றுள்ளார். தனது கல்லூரி நாட்களில், தனது நண்பர்களுடன் சேர்ந்து ஒரு இசைக்குழுவைத் தொடங்கி, பல போட்டிகளில் பங்கேற்றுள்ளார்.
வெளி இணைப்புகள்
பகுப்பு:1999 பிறப்புகள் பகுப்பு: வாழும் நபர்கள் பகுப்பு: கன்னடத் திரைப்படப் பின்னணிப் பாடகர்கள் பகுப்பு: தெலுங்குத் திரைப்படப் பின்னணிப் பாடகர்கள் பகுப்பு: தமிழ்த் திரைப்படப் பின்னணிப் பாடகர்கள் பகுப்பு: தமிழ்நாட்டுப் பாடகர்கள்
மேகமலை ஊராட்சி
மேகமலை ஊராட்சி (Megamalai Gram Panchayat), தமிழ்நாட்டின் தேனி மாவட்டத்தில் உள்ள கடமலை-மயிலாடும்பாறை ஊராட்சி ஒன்றியத்தில் வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3564 ஆகும். இவர்களில் பெண்கள் 1714 பேரும் ஆண்கள் 1850 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குரும்பாபேட்
குரும்பாபேட் புதுச்சேரி ஒன்றிய பிரதேசத்தில் இருக்கும் புதுச்சேரி மாவட்டத்தில், தெற்கு வருவாய் கோட்டத்தில் இருக்கும் வில்லியனூர் வட்டத்தில் இருக்கும் ஒரு வருவாய் கிராமமாகும். புதுவை பாரதியார் கிராம வங்கி கிளை இங்கு இருக்கும் மாவட்ட நெடுஞ்சாலை 203-இல் அமைந்துள்ளது. ஆங்கிலோ பிரெஞ்சு, நெசவாலை மற்றும் பல தொழிற்சாலைகள் இங்கு அமைந்துள்ளன.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 7412 மக்கள் குரும்பாபேட் வருவாய் கிராமத்தில் வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மக்களின் சராசரி கல்வியறிவு 72% ஆகும்
புவியமைப்பு
இவ்வூரின் அமைவிடம் 11.94° N 79.76°E ஆகும்.
மேற்கோள்கள்
பகுப்பு:புதுச்சேரி பகுப்பு:புதுச்சேரியில் உள்ள ஊர்களும் நகரங்களும் பகுப்பு:புதுச்சேரி மாவட்டத்திலுள்ள ஊர்களும் நகரங்களும்
வடக்கூர் தண்டாயுதபாணி கோயில்
வடக்கூர் தண்டாயுதபாணி கோயில் தமிழ்நாட்டில் தஞ்சாவூர் மாவட்டம், வடக்கூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தண்டாயுதபாணி சுவாமி சன்னதியும், விநாயகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பணம் செலுத்துச் சீட்டு
பணம் செலுத்துச் சீட்டு அல்லது சலான் (Challan) எனப்படுவது  வங்கிகள், கரூவூலங்கள் மற்றும் பல்வேறு அரசுத்துறைகள் தங்களது கணக்கில் பணம் செலுத்த பயன்படுத்தபடும் காகித படிவங்களின் பொதுச்சொல் ஆகும். பெரும்பாலும் இந்தியா,பாகிஸ்தான், இலங்கை மற்றும் பங்களாதேஷ் போன்ற ஆசிய நாடுகளில் உள்ள வங்கிகள் தங்களிடம் வங்கிக்கணக்கு வைத்துள்ளோர்களின் கணக்கில் பணம் செலுத்துவதற்காகவும், செலுத்தியவர்கள் அதை உறுதிப்படுத்தவும் இத்தகைய படிவத்தை பயன்படுத்துகின்றனர்.
தற்போதைய மின்ணணு காலத்தில் இந்த படிவங்கள் காகிதத்தில் மட்டுமல்லாது போக்குவரத்து, வேலைவாய்ப்பு மற்றும் காவல்துறை போன்ற பல்வேறு அரசுத்துறைகளால் மின்ணணு முறைகளில் பயன்படுத்தப்பட்டு வருகிறது. இதை பயன்படுத்தி வங்கிகளிலோ அல்லது இணையதளங்கள் வழியாகவோ பணம் செலுத்திக்கொள்ள வழிவகை செய்யப்பட்டுள்ளது.
விளக்கம்
பொதுவாக வங்கிகள் தங்களிடம் உள்ள வங்கிகணக்குகளில் பணம் செலுத்தவும், அரசு கருவூலங்களில் பல்வேறு வகைகளில் (வரி வருவாய், கட்டணங்கள்) போன்றவைகளை செலுத்தவும், பள்ளி, கல்லூரி கட்டணங்களை அதற்குரிய கணக்குகளில் செலுத்தவும், காவல் மற்றும் போக்குவரத்து போன்ற அரசுத்துறைகளால் போடப்படும் அபராதங்களை செலுத்தவும் அதிகாரப்பூர்வமாக அந்த நிறுவனங்கள் மற்றும் அரசுத்துறையினரால் காகிதங்களிலோ அல்லது மின்ண்ணு முறையிலோ வழங்கப்படும் படிவமே செலுத்துச் சீட்டு அல்லது சலான் என அழைக்கப்படும்.
பயன்பாடுகள்
செலுத்துச்சீட்டுகள் பயன்படுத்துவதால் அனைத்து தரப்பினருக்கும் பல்வேறு பயன்பாடுகள் உள்ளன.
மின்ணணு செலுத்துச் சீட்டு
தற்போது அனைத்து துறைகளிலும், சுற்றுசூழல் பயன்பாட்டை முன்னேற்றுவதற்காக காகித சீட்டுகள் பயன்பாட்டை குறைக்கும் வகையில் மின்ணணு முறையில் அனைத்து கணக்கு விவரங்களும் முன்னதாகவே அச்சடிக்கப்பட்ட நிலையில் தயாரிக்கப்பட்டு போக்குவரத்து குற்றங்களுக்கான அபராதங்கள், அரசுத்தேர்வு விண்ணப்ப கட்டணங்கள் மற்றும் பள்ளி, கல்லூரி விண்ணப்ப, தேர்வு கட்டணங்கள் வசூல் செய்ய பயன்படுத்தப்படுகிறது.
தமிழ்நாடு,ஆந்திரா மற்றும் மகாராஷ்டிரா மாநில அரசுகள் இத்தகைய போக்குவரத்து குற்றங்களுக்கான மின்னணு செலுத்துச் சீட்டினை வேறு வேறு பெயர்களில் அறிமுகப்படுத்தியுள்ளது. தமிழ்நாட்டின் கோயம்புத்தூர் மாவட்டத்தில் "வயலட்" (VIOLET- Violation Prevention and Regulation Enforcement) என்ற பெயரில் 2013ம் ஆண்டு அக்டோபர் மாதத்தில் அறிமுகப்படுத்தப்பட்டு செயல்பட்டு வருகிறது. இத்தகைய மின்னணு அபராதச் செலுத்துச் சீட்டு தயாரிக்கும் கருவிகள் அனைத்தும் ஆண்ட்ராய்டு இயங்குதளத்தில் இயங்குபவையாகும். இதன்மூலம் அபராதத் தொகையை இணையதள வங்கி பரிமாற்றம் மூலமோ அல்லது பண அட்டைகள் மூலமாகவோ உடனடியாக செலுத்த முடியும். செலுத்தப்பட்ட பணத்திற்கு உடனடியாக ரசீதுகளும் வழங்கப்படும்.
இத்தகைய மின்னணு சீட்டு முறையானது அகமதாபாத் நகரத்திலும், சென்னை, ஹைதராபாத், பெங்களூரு, லக்னோ, டெல்லி மற்றும் விஜயவாடா நகரங்களிலும் படிப்படியாக செயல்படுத்தப்பட்டுள்ளது. மும்பை, புனே நகரங்களிலும் செயல்படுத்தப்பட்டுள்ளது.
மின்னணு செலுத்துச் சீட்டின் பயன்கள்
இந்த முறையில் எழுபதுக்கும் மேற்பட்ட் போக்குவரத்து விதிமீறல் குற்றங்களுக்கு அபராதம் விதித்தாலும் குடித்து விட்டு வாகனம் ஓட்டுவோருக்கு அபராதம் அளிக்க இயலாது. ஏனெனில் அத்தகைய குற்றச் செயல்களுக்கு மருத்துவ பரிசோதனை அறிக்கையை நீதிமன்றத்தில் சமர்ப்பித்த பின்பே அபராதம் விதிக்க இயலும்.
மேற்கோள்கள்
பகுப்பு:ஆந்திரப் பிரதேச அரசு பகுப்பு:தமிழ்நாடு அரசு
சாயாஜி சிண்டே
சாயாஜி சிண்டே, இந்தியத் திரைப்பட நடிகர் ஆவார். இந்தி, தெலுங்கு, தமிழ், கன்னடம், மலையாளம் உட்பட்ட மொழித் திரைப்படங்களில் நடித்துள்ளார்.
மேற்கோள்கள்
பகுப்பு:இந்தியத் திரைப்பட நடிகர்கள் பகுப்பு:இந்தித் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள் பகுப்பு:1952 பிறப்புகள் பகுப்பு:சாத்தாரா மாவட்ட நபர்கள் பகுப்பு:1959 பிறப்புகள்
லலித் நாகர்
லலித் நாகர் (Lalit Nagar) ஹரியானா சட்டப் பேரவையில் இந்திய தேசிய காங்கிரசைச் சேர்ந்த சட்டமன்ற உறுப்பினர் ஆவார். திகாவுன் சட்டமன்றத் தொகுதியில் இருந்து தேர்ந்தெடுக்கப்பட்டவர் ஆவார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:அரியானா அரசியல்வாதிகள் பகுப்பு:அரியானா இந்திய தேசிய காங்கிரசு அரசியல்வாதிகள்
ஜோர்ஜியா ஓ'கீஃப்
ஜோர்ஜியா டோட்டோ ஓ'கீஃப் (Georgia O'Keeffe, நவம்பர் 15, 1887 – மார்ச் 6, 1986) ஓர் அமெரிக்க ஓவியக் கலைஞர். குறிப்பிடத்தக்க நவீன அமெரிக்க ஓவியர்களில் ஒருவராகக் கருதப்படுகிறார்.
விசுகொன்சின் மாநிலத்தின் சன் பிரைய்ரி நகரில் பிறந்த ஓ'க்கீஃப் 1916களில் தான் நியூயார்க் நகரின் கலைச் சமூகத்தின் கவனத்தைக் கவர்ந்தார். அந்தக் காலகட்டத்தில் அமெரிக்கப் பல்கலைக்கழகங்களிலும் கல்லூரிகளிலும் பெண்கள் கலைத்துறையில் பயிற்சிபெறுவதும் பெண் கலைஞர்கள் புகழ்பெறுவதும் பாராட்டப்படுவதும் அரிதாக இருந்தது. பத்தாண்டுகளுக்குள்ளேயே அமெரிக்காவின் மிக முக்கிய நவீனத்துவ ஓவியர்களில் ஒருவராக தம்மை நிலைநிறுத்திக்கொண்டார். எனவே முற்றிலும் ஆண்கள் ஆதிக்கம் செலுத்தி வந்த அமெரிக்க ஓவியத்துறையில் பெண்களின் இடத்திற்கு வழிவகுத்தார். 1986ஆம் ஆண்டில் தமது 98வது அகவையில் காலமானபோது அமெரிக்காவின் மிகவும் பாராட்டப்பட்ட பண்பாட்டுச் சின்னமாக விளங்கினார்.
அவரது 1910, துவக்க 1920களின் பண்பியல் ஓவியங்கள் அமெரிக்கக் கலைஞர் ஒருவரால் ஆக்கப்பட்ட சிறந்த படைப்புக்களாகக் கருதப்படுகின்றன. 1920களில் மலர்களின் மலரும் பொழுதை ஒரு உருப்பெருக்கி மூலம் காட்டுவதைப் போல அண்மைக் காட்சிகளாக பெரும் வடிவில் ஆக்கியது வழமையான மலர் ஓவியங்களிலிருந்து வேறுபட்டு புதுமையாக இருந்தது. ஓ;கீஃப் வரைந்த நியூயார் நகரத்தின் பல ஓவியக்காட்சிகள் இன்றளவும் இந்த நகரத்தைக் குறித்த சிறந்த ஓவியங்களாக விளங்குகின்றன. 1929ஆம் ஆண்டு முதல் ஆண்டின் சில காலங்களில் வடக்கு நியூ மெக்சிகோவில் கழித்தார்; 1949ஆம் ஆண்டு முதல் இங்கேயே வசிக்கத் துவங்கினார். இந்தக் காலங்களில் அப்பகுதியைக் குறித்த பல ஓவியங்கள் மூலம் -  கடினமண் கட்டமைப்பிலான தேவாலயங்கள், பண்பாட்டு சின்னங்கள், பாலவனத் தரையில் அவர் கண்டெடுத்த எலும்புகளும் கற்களும் -   அமெரிக்க தன்மேற்கு கலாச்சாரத்தின் பிரதிநிதியாக விளங்கினார். ஓ'கீஃப் வாழந்து பணிபுரிந்த இந்தப் பகுதி  “ஓ'கீஃப் நாடு"  என அழைக்கப்படலாயிற்று.
வெளி இணைப்புகள்
பகுப்பு:அமெரிக்க ஓவியர்கள் பகுப்பு:1887 பிறப்புகள் பகுப்பு:1986 இறப்புகள் பகுப்பு:பெண் ஓவியர்கள்
சந்திராணி பண்டார ஜயசிங்க
சந்திராணி பண்டார ஜயசிங்க  (Chandrani Bandara Jayasinghe, பிறப்பு: சூலை 24 1962),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சிசார்பில்    அநுராதபுர மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவு செய்யப்பட்டிருந்தார். இவர் 2015 செப்டம்பர் 4 அன்று பெண்கள் மற்றும் சிறார் நலத்துறை அமைச்சராக நியமிக்கப்பட்டார்.
வாழ்க்கைக் குறிப்பு
இல, 138/2, ஹெவலோக் வீதி, கொழும்பு 05 வசிக்கும் இவர்  பௌத்த  மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
விஜய் மல்லையா
டாக்டர் விஜய் மல்லையா (கன்னடம் கொங்கனி: ವಿಜಯ್ ಮಲ್ಯ, 18 டிசம்பர் 1955 ல் பிறந்தார்). இவர் ஒரு முன்னாள் ராஜ்ய சபா மற்றும் நாடாளுமன்ற உறுப்பினர் ஆவார். இவர் மதுபானங்கள் மற்றும் விமான தொழிலில் பெரும் பணக்காரர் ஆவார். இவர் யுனைட்டட் ப்ரெவெரீஸ் க்ரூப்ஸ் மற்றும் கிங்ஃபிஷர் விமான நிறுவனத்தின் தலைவராவார். இவருடைய மொத்த சொத்து மதிப்பு சுமார் 1.2 பில்லியன் டாலர்கள் ஆகும். இவருடைய பகட்டான விருந்துகள் மற்றும் இவரது உணவு விடுதிகள், தானியங்குகள், போர்முலா ஒன் டீம் போர்ஸ் இந்தியா, ஐபிஎல் கிரிக்கெட் குழுவான ராயல் சாலேன்ஜெர்ஸ் பெங்களூர், மற்றும் இவருடைய இயந்திர படகு, இந்தியன் எம்ப்ரேஸ் போன்றவைகள் காரணமாக பத்திரிகைகளில் தொடர்ந்து செய்தியாக இடம் பெற்று வருகிறார்.
சொந்த வாழ்க்கை
மல்லையா கர்நாடகாவில் மங்களூருக்கு அருகே உள்ள பன்டவல் நகரத்தை பூர்வீகமாகக் கொண்டவர். இவர் கல்கத்தாவிலுள்ள கொல்கத்தா, லா மார்டிநீர் ஆடவர் கல்லூரியில் கல்வி பயின்றார் மற்றும் கொல்கத்தாவிலுள்ள புனித சேவியர்ஸ் கல்லூரியில் தன்னுடைய பட்டப்படிப்பை முடித்தார். கலிபோர்னியா தெற்கு பல்கலைக்கழகம் இவருக்கு, இவரது வணிக நிர்வாக தத்துவ ஆய்விற்கான கௌரவ முனைவர் பட்டதை வழங்கியது. மல்லையா இருவரை திருமணம் புரிந்துகொண்டார். இவருடைய முதல் மனைவி சமீரா மற்றும் இவர்களுக்கு சித்தார்த்தா விஜய் மல்லையா என்ற ஒரு மகன் இருக்கிறார். அதற்குப் பிறகு, இவர் ரேகாவை மணந்து லீனா மல்லையா, தான்யா மல்லையா என்ற இரு மகள்கள் உள்ளனர்.
பீர் வடிப்பாலைகள்
1984ல் யுனைட்டட் ப்ரெவெரீஸ் குழுமத்தின் தலைமை பொறுப்பை ஏற்றுக் கொண்டார். அன்றிலிருந்து அறுபது நிறுவனங்களுக்கும் மேற்பட்ட பன்னாட்டளவிலான பல வணிக அமைப்புகளைக் கொண்டதாக இக்குழு வளர்ச்சியடைந்துள்ளது, 1998-1999 ஆம் ஆண்டு காலத்தில் இந்நிறுவனங்களின் ஆண்டு வருமானம் 63.9% வளர்ச்சியடைந்து 11.2 பில்லியன் அமெரிக்க டாலர்களாக உயர்ந்தது. இக்குழுவின் கவனம் வணிக மையப் பகுதிகளாகத் திகழும் மது பானங்கள், உயிர் அறிவியல்கள், பொறியியல், விவசாயம் மற்றும் வேதிப்பொருள்கள், தகவல் தொழில்நுட்பம், விமானம் வடிவமைத்தல் மற்றும் ஓய்வெடுத்தல் ஆகியவற்றைச் சூழ்ந்து இருந்தது. பாரம்பரியமிக்க மதுபானமான மேக்டோவேள் இவருக்குச் சொந்தமானதாகும்.
மே 2007 ல் யுனைட்டட் ப்ரெவெரீஸ் குழுமம் சுமார் 6000 கோடி இந்திய ரூபாய்க்கு வய்ட் மற்றும் மக்கேவால் உருவாக்கப்பட்ட ஸ்காட்ச் விஸ்கியினை கையகப்படுத்துவதாக அறிவித்தது. 2005 ல் இவர் சாண்ட்பைபர் மற்றும் ஜிங்காரோ என்னும் பெயர் கொண்ட இரண்டு முன்னோடி பீர்வகைகளைச் சொந்தமாக கொண்டிருந்த மில்லேனியம் வடிப்பாலைகள் நிறுவனத்தினை (முன்பு இநேர்டியா தொழில் நிறுவனம் என்றழைக்கப்பட்டது) தனதாக்கிக் கொண்டார்.
விமான நிறுவனங்கள்
2005 ல் கிங் பிஷர் விமான நிறுவனம் விஜய் மல்லையா நிறுவினார். தற்போது, இவ்விமான உள்நாட்டு மற்றும் பன்னாட்டு விமான சேவை மூலம் 32 நகரங்களை இணைக்கிறது. இந்நிறுவனம் இந்தியாவின் குறைந்த விலை விமான சேவை அளித்து வந்த ஏர் டெக்கானின் 26% உரிமை பங்குகளை கிங் பிஷர் விமான நிறுவனம் பெற்றது. பின்னர் முழுவதுமாக பெற்று தன்னுடைய கிங் பிஷர் ஃபிளீட் விமானங்களோடு ஒருங்கிணைத்தார், கிங் பிஷர் ரெட் என அதற்கு மறுபெயரிட்டார். விஜய் மல்லையா மற்றும் ஜெட் ஏர்வேஸ் தலைவர் நரேஷ் கோயல் ஆகியோர் 13 அக்டோபர் 2008 இல் நடந்த மாரத்தான் சந்திப்பிற்கு பிறகு தங்கள் கூட்டு உடன்படிக்கையை வெளியிட்டனர்.
ஃபார்முலா ஒன்
thumb|left|2009 ஆம் ஆண்டு ஜப்பானின் கிராண்ட் பிரிக்ஸ், மல்லையாவின் போர்ஸ் இந்தியா போர்முலா ஒன் குழுவிற்காக விடன்ட்டனியோ லியூஸி ஓட்டுதல்.
2007 ல், நெதர்லாந்துலிருந்து 88 மில்லியன் ஐரோப்பிய டாலர்களுக்கு மல்லையா மற்றும் மோல் குடும்பம் ஸ்பயிகர் எப்1 குழுவை வாங்கினார்கள். 2008 ஆம் ஆண்டிலிருந்து இக்குழுவானது தன்னுடைய பெயரை போர்ஸ் இந்திய எப்1 என்று மாற்றியது. விஜய் மல்லையா, ஜான் மோல் மற்றும் மிச்சில் மோல் ஆகியோர் அக்குழுவின் உரிமையாளர்களாக மாறிய பிறகு அக்குழுவின் காருக்கு விஜேஎம்-01 என்ற பெயரினைச் சூட்டினார்கள்.
மேலும் மல்லையா எப்ஐஏ வேர்ல்ட் மோட்டார் ஸ்போர்ட் கவுன்சிலில் இந்திய பிரதிநிதியாகக் கலந்து கொண்டு 2009 முதல் 2013 வரை தனக்கென்று ஒரு இருக்கையை வைத்துக் கொண்டிருக்கிறார்.
கால்பந்து
மல்லையாவின் யுனைட்டட் ப்ரெவெரீஸ் நிறுவனம் கிழக்கு வங்காளம் மற்றும் கல்கத்தாவிலுள்ள மொஹுன் பாகன் கால்பந்தாட்ட சங்கங்களுக்கு ஆதரவளித்து வருகிறது.
மேலும் இவர் பெர்னி ஏக்லேஸ்டன், ப்லவியோ ப்ரியாட்டோர் மற்றும் லக்ஷ்மி மிட்டல் போன்ற தொழில் நிறுவனங்களின் கூட்டமைப்பின் பகுதியாக விளங்கிய, குயின்ஸ் பார்க் ரேன்ஜெர்ஸ் எப்சியினை முயன்று பெற்றுள்ளார்.
கிரிக்கெட்
மல்லையாவின் கொடிகட்டிப் பறக்கும் யூபி குழு இந்தியன் பிரிமியர் லீக்கில் உள்ள ராயல் சேலன்ஜர்ஸ் பெங்களூர் குழுவை சொந்தமாகக் கொண்டுள்ளது. இவர் இந்த குழுவிற்காக US$111.6 மில்லியன்களை கொடுத்து ஏலத்தில் வெற்றி பெற்றார். ராயல் சாலேன்ஜெர்ஸ் பெங்களூர் குழுவில் உள்ள ஆட்டக்காரர்கள் ராகுல் டிராவிட், அனில் கும்ப்ளே, கெவின் பீட்டர்சென், ஜச்குஸ் கல்லிஸ், ஷிவ்னரைன் சந்தேர்பால், ராபின் உத்தப்பா, மார்க் பௌசெர், சுனில் ஜோஷி, மிஸ்பாஹ்-உல்-ஹக், ரோஸ் டேலர் மற்றும் டேல் ஸ்டெயின் ஆகியோராவர்.
குதிரைப் பந்தயம்
மேலும் மல்லையா குதிரைப் பந்தயத்தில் தான் கொண்ட விருப்பம் காரணமாக யுனைடட் ரேசிங் மற்றும் ப்ளட்ஸ்டாக் ப்ரீடர்ஸ் ( யூஆர்பிபி )- ஐ சொந்தமாகக் கொண்டுள்ளார். கர்நாடக அரசு இவரிடமிருந்து குனிகள் ஸ்டட் பண்ணையை ( யூஆர்பிபி) குத்தகையின் கீழ் பெற்று நடத்துகிறது.
அரசியல் வாழ்க்கை
2000 ல் மல்லையா அரசியலில் பிரவேசமானார் மற்றும் அப்பொழுது ஜனதா கட்சியின் தலைவராக இருந்த சுப்பிரமணியன் சுவாமிக்கு மாற்றாக நியமனமாகி, உண்மையான ஜனதா தளத்தின் பிரிவினைக்கான சக்தியாக இருந்தார். கர்நாடக மாநில சட்டசபை தேர்தலில் இவருடைய கட்சி ஏறத்தாழ அனைத்து 224 தொகுதிகளிலும் போட்டியிட்டது. ஊடகம் மூலமாக, திடமாகத் தொடர்ந்து இவர் பிரச்சாரம் செய்தார், ஆனால் இவருடைய கட்சி எந்தவொரு தாக்கத்தையும் ஏற்படுத்தாமல் ஒரு தொகுதியிலும் வெற்றி பெற முடியாமல் தோல்வியைத் தழுவியது. தேர்தலில் கட்சி தோல்வியைத் தழுவியதையடுத்து, ஊடகங்களால் இக்கட்சியானது பெரிதும் புறக்கணிக்கப்பட்டது.
ஏல கொள்முதல்கள்
இந்தியாவின் சிறந்த கலாச்சார மதிப்பைக் கொண்டிருக்கும் பொருள்களின் ஏலத்தில் விஜய் மல்லையா பாராட்டும் விதமாக ஏலம் கோரியது குறிப்பிடத்தக்கது. 2004 ஆம் ஆண்டு லண்டன் - ல் நடைபெற்ற ஒரு ஏலத்தில் திப்பு சுல்தானின் வாளிற்காக £175,000 க்கு வெற்றிகரமான ஏல கோரிக்கை விடுத்து இவர் தனக்கென ஒரு இடத்தை பிடித்துக் கொண்டார். மார்ச் 2009 ஆம் ஆண்டு, நியூயார்க்கில் நடைபெற்ற ஏலத்தில் மகாத்மா காந்திக்கு சொந்தமான பொருள்களுக்காக மல்லையா 1.8 அமெரிக்க டாலர்களுக்கு வெற்றிகரமாக ஏலம் கோரினார், முதலில் இந்த ஏலம் இந்தியாவில் அமளி ஏற்படுவதற்கு காரணமாக அமைந்தது மேலும் உடன்படிக்கைகளின் கீழ் செல்வதிலிருந்து தடுப்பதில் அரசு கலைத்து தோல்வியுற்றது.
வழக்கு
இந்தியாவில் பல வங்கிகளில் சுமார் ரூ.9,000 கோடியை கடனாக பெற்று ஏய்ப்பு செய்ததாக இவர் மீது அமலாக்கப்பிரிவு மற்றும் நடுவண் புலனாய்வுச் செயலகம் வழக்கு பதிவு செய்துள்ளது. இவர் லண்டனுக்கு தப்பிச் சென்றதால் இவரை தேடப்படும் குற்றவாளியாக "உச்சநீதிமன்றம்" அறிவித்தது.
வெளி இணைப்புகள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:இந்திய பில்லியனர்கள் பகுப்பு:1955 பிறப்புகள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:மாநிலங்களவை உறுப்பினர்கள் பகுப்பு:கூகுள் தமிழாக்கம்-இந்திய அரசியல்வாதிகள்
ஒடிசாவின் திருவிழாக்கள்
ஒடிசாவின் திருவிழாக்கள் ( Festivals of Odisha ) இந்தக் கட்டுரையில் இந்தியாவின் ஒடிசாவில் கொண்டாடப்படும் பாரம்பரிய விழாக்கள் மற்றும் பிற கலாச்சார நிகழ்வுகள் பட்டியலிடப்பட்டுள்ளன. பாரா மசரே தேரா பர்பா (பன்னிரண்டு மாதங்களில் பதின்மூன்று திருவிழாக்கள்) என ஒடிசா 12 மாதங்களில் 13 பண்டிகைகளைக் கொண்டாடுகிறது.
துர்கா பூஜை
துர்கா பூஜை என்பது ஐப்பசி மாதத்தில் (அக்டோபர் மற்றும் செப்டம்பர்) நிகழும் ஒரு விழாவாகும். இது 10 நாட்கள் நடைபெறுகிறது. இந்தக் காலத்தில், சக்தி பீடங்கள் அல்லது பந்தல்கள் எனப்படும் தற்காலிக ஆலயங்களில் துர்க்கை வழிபடப்படுகிறாள். நவராத்திரி என்பது திருவிழாவின் முதல் ஒன்பது நாட்களைக் குறிக்கிறது. துர்க்கையின் ஒன்பது வடிவங்களான நவதுர்க்கை இந்த ஒன்பது நாட்களும் வழிபடப்படுகிறது. இது பாரம்பரிய நாட்காட்டியின்படி மழைக்காலத்தின் முடிவையும் குறிக்கிறது. இந்து புராணங்களின்படி பத்தாம் நாளில் அசுரன், மகிசாசூரன், துர்க்கையால் கொல்லப்பட்டான். இறுதி ஐந்து நாட்கள் குறிப்பாக முக்கியமானதாக கருதப்படுகிறது.
கட்டக்கில் துர்க்கை பூஜையானது சிலைகளின் கிரீடத்திலும், பந்தல்களிலும் வெள்ளி மற்றும் தங்க தாரகாசி வேலைப்பாடுகளுக்கு குறிப்பிடத்தக்கது. இந்த சமயத்தில் கட்டாக் நகரம் பல சுற்றுலாப் பயணிகளை ஈர்க்கிறது. சுற்றுலா பயணிகளின் வருகையை கருத்தில் கொண்டு சிறப்பு தொடருந்து வண்டிகளும் இயக்கப்படுகின்றன. வழிபாடுகளுக்குப் பிறகு, பத்தாம் நாள் விஜயதசமி அன்று, சிலைகள் ஆடம்பரமாக ஊர்வலமாக எடுத்துச் செல்லப்பட்டு காட்டயோடி ஆற்றில் கரைக்கப்படுகின்றன.
காளி பூஜை
காளி பூஜை அக்டோபர் மாதத்தில் துர்க்கை பூஜை முடிந்ததும் கொண்டாடப்பகிறது. இது காளி தேவி கோபத்தில் நடனமாடும் புராணக் கதையை நினைவுபடுத்துவதற்காகவும், தீமையின் மீது நன்மையின் வெற்றியைக் கொண்டாடுவதற்காகவும் நிகழ்த்தப்படுகிறது. ஒடிசாவின் கேந்துசர் வடக்கு மாவட்டங்களில் இது ஒரு பெரிய திருவிழாவாக கருதப்படுகிறது. குறிப்பாக கேந்துசர் மாவட்டத்தில் காளி பூஜையின் போது ஒரு வாரம் திருவிழா நடக்கும். ஒரு வாரத்திற்குப் பிறகு காளி தேவியின் சிலை ஒரு பெரிய ஊர்வலமாக எடுத்துச் செல்லப்பட்டு, பின்னர் ஒரு ஆறு அல்லது அருகிலுள்ள நீர்நிலைகளில் மூழ்கடிக்கப்படும்.
குமார பூர்ணிமா
சரத் பூர்ணிமா அல்லது குமார பூர்ணிமா என்பது ஐப்பசி மாதத்தின் முதல் முழு நிலவு நாளில் தொடங்குகிறது. இது முதன்மையாக ஒரு அழகான கணவன் வருவதற்காக பிரார்த்தனை செய்யும் திருமணமாகாத பெண்களால் கொண்டாடப்படுகிறது. இந்துமத கடவுள் கார்த்திகேயன் இந்த நாளில் பிறந்ததாக நம்பப்படுகிறது. பெண்களும் இந்த நாளில் புதிய ஆடைகளை அணிந்து கொண்டு புச்சி போன்ற பாரம்பரிய விளையாட்டுகளை விளையாடுவார்கள்.
தீபாவளி
கார்த்திகை அமாவாசை அன்று தீபாவளி கொண்டாடப்படுகிறது.
இந்நாளில் சணல் தண்டுகளை எரிப்பதன் மூலம் குடும்பங்கள் தங்கள் மூதாதையர்களை நினைவுகூர்கின்றன. மேலும், படபடுவா என்ற பாடல்களை பாடி தங்களை ஆசீர்வதிக்க அவர்களை அழைக்கின்றனர்.
வசந்த பஞ்சமி
வலது|thumb|வசந்த பஞ்சமி அன்று மஞ்சள் நிற ஆடையில், கைகளில் வீணையுடன் [[சரசுவதி தேவி]] வசந்த பஞ்சமி மாசி மாதத்தில் கொண்டாடப்படும் சிறப்பு நாட்களில் ஒன்றாகும். இதனை ரிஷி பஞ்சமி என்றும் ஸ்ரீ பஞ்சமி என்றும் அழைப்பர். வட இந்தியாவில், மக (மாசி) மாதம் (சனவரி - பிப்ரவரி) சுக்ல பட்ச (வளர்பிறை) ஐந்தாம் நாளான (பஞ்சமி) வசந்த பஞ்சமியன்று,  சரஸ்வதி பூஜையை சிறப்பாகக் கொண்டாடப்படுகிறது. வாக்தேவி, சாரதா, பாரதி, பிராமி, வீணாவாதினி, வாணி எனப் பலபெயர்களால் அழைக்கப்படும் சரசுவதி தேவி தோன்றிய நாளாக வசந்த பஞ்சமி கருதப்படுகிறது. வட இந்தியாவில் வசந்த பஞ்சமி திருநாளை வீடுகளிலும், கோயில்களிலும், பொது இடங்களிலும், சமுதாயத் திருநாளாகக் கொண்டாடப்படுகிறது. வசந்த பஞ்சமி நாளன்று குழந்தைகளின் கல்வி துவங்குகிறது. இந்நாளில் கல்வியைத் துவக்கவுள்ள குழந்தைகள் முன்பாக எழுது பொருட்களை (பேனா, பென்சில் மற்றும் சிறிய தொழிற்கருவிகள்) வைத்து அவற்றில் ஏதாவது ஒன்றை எடுக்கச் சொல்வர். குழந்தை எடுக்கும் பொருளின் அடிப்படையில் அதன் ஆர்வமும், எதிர்காலம் அமையும் என்பது நம்பிக்கை. .
மகா சிவராத்திரி
thumb| [[லிங்கராஜர் கோயில், புவனேஸ்வர்|லிங்கராஜர் கோவில்]] மகா சிவராத்திரி என்பது இந்துக்களால் கொண்டாடப்படும் சிவனுக்குரிய விரதமாகும். இவ்விரதம் ஆண்டுதோறும் மாசி மாதத்தில் வரும் கிருஷ்ணபட்ச (தேய்பிறை) சதுர்த்தசி திதியில் இரவில் கொண்டாடப்படும்.13வது இரவு அல்லது 14வது நாளில் பால்குண மாதத்தில் குறைந்து வரும் சந்திர பதினைந்து நாட்களில் கொண்டாடப்படுகிறது. இது பொதுவாக பிப்ரவரி அல்லது மார்ச் மாதங்களில் விழும். சிவன் தாண்டவ நடனம் ஆடிய இரவாக இது கருதப்படுகிறது. இந்த நாளில் பக்தர்கள் உண்ணாவிரதம் இருப்பர். திருமணமான பெண்கள் தங்கள் கணவனின் நலனுக்காக பிரார்த்தனை செய்கிறார்கள். திருமணமாகாத பெண்கள் சிறந்த கணவன் தங்களுக்கு கிடைக்க வேண்டும் என பிரார்த்தனை செய்வர். இலிங்கத்திற்கு பழம் மற்றும் இலைகள் சமர்பிக்கப்படுகின்றன. பக்தர்கள் இரவு முழுவதும் பஜனைகள் பாடியும், ஆரத்தி செய்தும், தெய்வத்தின் புராணக் கதைகளைக் கேட்டும் வழிபடுகின்றனர்.
லிங்கராஜர் கோயில், சந்திரசேகர் கோவில் மற்றும் முக்தீஸ்வரர் கோயில் போன்ற முக்கிய சைவக் கோவில்களில் சிவராத்திரி கொண்டாடப்படுகிறது. சிவன் ஒரு துறவியாகக் கருதப்படுவதால், துறவிகளுக்கும் சிவராத்திரி முக்கியமானது. துறவிகள் இந்த நாளில் தண்டை போன்ற பானங்களை உட்கொள்வர்.
தேரோட்டம்
thumb|200x200px| 2007இல் புரியில் நடந்த தேரோட்டம் ரத யாத்திரை என்பது ஒடிசாவில் உள்ள புரியில் நடைபெறும் ஒரு வருடாந்திர பண்டிகையாகும். இந்தியாவின், ஒடிசா மாநிலத்தின் புரி கடற்கரை நகரத்தில் ஜெகன்நாதர் கோயிலில் குடி கொண்டுள்ள ஜெகன்நாதர், பலபத்திரர், சுபத்திரை ஆகியோர் ஆண்டு தோறும், தனித்தனியாக மூன்று இரதங்களில் ஏறி, புரி நகரத்தை யாத்திரையாக வலம் வந்து பக்தர்களுக்கு காட்சி அளிப்பதைக் குறிக்கும். இத்தேர்த் திருவிழா ஒன்பது நாட்கள் தொடர்ந்து நடைபெறும்.
ஒடிசா மாநிலத்தின் இந்துப் பண்டிகைகளில் புரி ரத யாத்திரை உலகப் புகழ் பெற்றது. இந்த ரத யாத்திரை திருவிழாவின் போது இந்தியா முழுவதிலிருந்தும் இலட்சக்கணக்கான பக்தர்கள் பங்கு கொள்வர்.
ரத யாத்திரை ஆண்டு தோறும் ஆடி மாதம் இரண்டாம் நாள் துவங்கி தொடர்ந்து ஒன்பது நாட்கள் நடைபெறும். தேரோட்டத்திற்காக ஆண்டுதோறும் புதிய மரத்தேர்கள் செய்யப்படுகிறது.
தேரோட்டத் திருவிழாவை முன்னிட்டு, 16 சக்கரங்களைக் கொண்ட சிவப்பு, மஞ்சள் நிறத் தேரில் உற்சவ மூர்த்தியான பூரி ஜெகன்நாதரும், 14 சக்கரங்களை கொண்ட சிவப்பு, பச்சை நிறமுடைய தேரில் பலபத்திரரும் 12 சக்கரங்கள் கொண்ட சிவப்பு, கறுப்பு நிறத் தேரில் சுபத்ரா தேவியும் எழுந்தருள்வர்.
பாரம்பரிய வழக்கப்படி, தேரோடும் 'ரத்ன வீதி'யைத் தங்கத் துடைப்பத்தால் புரி நகர மன்னர் கஜபதி பெருக்கிச் சுத்தம் செய்வார்.
முதலில் பலபத்திரர் தேரும், அதன் பின்னர் சுபத்ரா தேவி எழுந்தருளிய தேர்கள் புறப்பட்ட பின்பு, இறுதியாக ஜெகன்நாதர் எழுந்தருளிய தேர் புறப்படும்.
குண்டிச்சா கோவில் நோக்கிச் செல்லும் ரத யாத்திரியின் ஒரு பகுதியாக, வழியில் உள்ள மவுசிமா கோவிலில் ஜெகன்நாதர் ஓய்வு எடுப்பார். அங்கிருந்து மீண்டும் தேர்கள் புறப்பட்டு புரி ஜெகன்நாதர் கோயிலை வந்தடையும். தேரோட்டத்திற்காக ஆண்டுதோறும் புதிய மரத்தேர்கள் செய்யப்படுகிறது.
சான்றுகள்
பகுப்பு:இந்து சமய விழாக்கள் பகுப்பு:ஒரியப் பண்பாடு பகுப்பு:வைணவ விழாக்கள் பகுப்பு:தேர்த் திருவிழாக்கள்
அவதானக் குறை மிகையியக்கம் குறைபாடு
அவதானக் குறை மிகையியக்கம் குறைபாடு அல்லது கவனக் குறைவால் மிகை செயல்பாடு கோளாறு சுருக்கமாக ஏடிஎச்டி (ADHD; attention deficit hyperactivity disorder) என்பது அவதானக்குறைவு, அளவுக்கு மீறிய இயக்கம் ஆகிய இரு பரந்த அறிகுறிகளைக் கொண்ட சிறு வயதில் ஏற்படும் ஒரு உளவியல் நோய் ஆகும். ஒரு குறிப்பிட்ட செயற்பாட்டில் முழுமையான கவனத்தைக் குவிக்க முடியாமல் பராக்குப் பார்ப்பது போன்ற சூழ்நிலை மற்றும் வயதுக்கு மீறிய இயக்கம், உத்வேகம் (அளவுக்கு மீறிய துறுதுறுப்பு) என்பன இக்குறைபாட்டில் தோன்றுபவை. ஆரம்ப காலத்திலேயே சிறுவரின் மிகையான இயக்கத்தைக் கண்காணிப்பதன் மூலம் இக்குறைபாடு ஏற்படலாம் என்பதை அறிய முடிகின்றது. இக்குறைபாடு உள்ளது என்று அறுதியிட, ஏழு வயதுக்கு முன்னர் இக்குறைபாட்டின் பதினெட்டு அறிகுறிகளில் குறைந்த பட்சம் பன்னிரண்டாவது ஆறு மாத காலத்துக்கு தோன்றியிருக்கவேண்டும். இதில் ஆறு அறிகுறிகள் அவதானக்குறைவு சம்பந்தப்பட்டதாகவும், ஏனைய ஆறு அறிகுறிகள் மிகை இயக்கம் சம்பந்தப்பட்டதாகவும் அமைதல் தேவை என்று உளவியல் நோய்களுக்கான அறுதியிடல் மற்றும் புள்ளிவிவரக் கையேட்டின் நான்காவது உரைதிருத்தப் பதிப்பு (DSM-IV-TR) குறிப்பிடுகின்றது. பாடசாலை செல்லும் சிறார்களின் பெறுபேறுகள் கவனமின்மையால் குறைகின்றது.
சிறுவர் உளநோய்களில் மிகவும் பொதுவானதாகவும் அடிக்கடி அறுதியிடுவதாகவும் இந்தக் குறைபாடு விளங்கினாலும் இதற்குரிய முழுமையான காரணங்கள் அறியப்படவில்லை. இக்குறைபாடுடைய சிறார்களைக் கட்டுப்படுத்துவது கடினமான செயலாக இருக்கும். வீட்டின் ஒரு அறையில் இருந்து மற்றொன்றுக்கு அடிக்கடி ஓட்டமாகச் செல்லுவது, மேசையில் இருக்கும் பொருட்களை இழுத்து வீழ்த்துவது, வீட்டிற்கு வந்திருக்கும் விருந்தாளிகளின் பையைத் திறந்து பார்ப்பது, வீட்டுக்கு வெளியே யாரும் பார்க்காத சமயத்தில் ஓடிச்செல்வது, வீதியைக் கடக்கும் போது இருபுறமும் பார்க்காமல் செல்வது, விளையாட்டுப் பொருட்களைத் தொலைப்பது அல்லது உடைப்பது, தாமதமாகத் துயிலுக்குச் சென்று முன்னதாகவே துயிலில் இருந்து எழும்புவது போன்ற செயல்கள் நான்கு வயதுக்கும் ஆறு வயதுக்கும் இடைப்பட்ட குறைபாடு உள்ளவர்களின் செயற்பாடாக இருக்கின்றது.
இக்குறைபாடு வயது போகப்போகச் சீர்நிலைக்குத் திரும்புமாயினும் சிலருக்கு முதிர்பருவத்திலும் நிலைத்துநிற்க வாய்ப்புண்டு. சிறுவயதில் அவதானக் குறை மிகையியக்கம் குறைபாடு உள்ளதென அறுதியிடப்பட்ட மாந்தரில் ஏறக்குறைய 30–50% உடையோருக்கு குறைபாட்டின் அறிகுறிகள் தொடர்ந்தும் முதிர்பருவத்தில் காணப்படுவது அவதானிக்கப்பட்டது.
அவதானக் குறை மிகையியக்கம் குறைபாடு மற்றும் அதனது நோய் அறுதியிடலும் சிகிச்சையும் 1970களில் இருந்து ஒரு முரண்பாடாகவே இருந்து வருகின்றது. மருத்துவர்கள், ஆசிரியர்கள், கொள்கை வகுப்பவர், பெற்றோர், ஊடகங்கள் என்பன முரண்பாடுகளில் பங்கெடுத்துக்கொண்டுள்ளன. அவதானக் குறை மிகையியக்கம் குறைபாடு உருவாகுவதற்கான காரணிகள் மற்றும் அதன் சிகிச்சைக்கு வழங்கப்படும் உளத்தூண்டல் மருந்துகள் இம்முரண்பாடுகளின் தலைப்பாக இருக்கின்றன. பெரும்பான்மையான நலவாழ்விய சிகிச்சையாளர்கள் அவதானக் குறை மிகையியக்கத்தை ஒரு குறைபாடாக ஏற்றுக்கொண்டாலும் அதனை அறுதியிடலிலும் அதற்குச் சிகிச்சையளிப்பதிலும் அறிவியல் சமூகத்தில் விவாதங்கள் தொடர்ந்தவண்ணமே உள்ளன.
நோய் அறிகுறிகள்
அவதானக்குறைவும் மிகை இயக்கமும் உத்வேகமும் இக்குறைபாட்டின் முதன்மையான அறிகுறிகள். பொதுவாகவே சிறுவயதினர் துடினம் உடையவர்களாகவும் சொல்வதைக் கேட்காத போக்குக் கொண்டவர்களாகவும் இருப்பது வழமை. ஆனால் இக்குறைபாட்டில் இந்தத் தன்மை மிதமிஞ்சி இருக்கும். இக்குறைபாடு உள்ளது என்று கண்டறிவதற்கு இக்குறைபாட்டில் தோன்றக்கூடிய பதினெட்டு அறிகுறிகளில் குறைந்த பட்சம் பன்னிரண்டாவது ஆறு மாத காலத்துக்கு தோன்றியிருக்கவேண்டும். அத்துடன் இவை சிறுவர்களின் ஏழு வயதுக்கு முன்னர் ஏற்பட்டு இருக்கவேண்டும்.
மூன்று வகைகள் இக்குறைபாட்டில் உள்ளன. அவையாவன: அவதானக்குறைவால் ஏற்படக்கூடிய அறிகுறிகள்:
உத்வேகத்தால் ஏற்படும் அறிகுறிகள்: